Mängitakse play-off süsteemis ehk kogu rõõm March Madnessil võib piirduda vaid ühe mänguga. Kui tugevad on Wichita State Shockersi ja South Carolina Gamecocksi avaringi vastased?
Alustame lõuna regioonis mängivast Wichita State´ist. Neil on oma regioonis 10. ja vastasel Dayton Flyersil 7. asetus. Kaks ülikooli mängisid viimati omavahel enam kui pool sajandit tagasi 1962. aastal. Dayton võitis toona 79:71.
Wichita State mängib NCAA lõppturniiril kaasa kuuendat aastat järjest, Dayton neljandat. Dayton langes mullu kohe esimeses ringis kaotades Syracuse´i ülikoolile 51:70. Wichita State on üks viiest ülikoolist, kes viimasel nelja aastal võitnud March Madnessil vähemalt ühe mängu (ülejäänud neli ülikooli on North Carolina, Kansas, Oregon ja Gonzaga).
Tänavuse statistika osas on Wichita State visanud Dayton´ist rohkem punkte (82,1 vs 76,5) ja olnud võimsam lauavõitluses (40,8 vs 34,5). Viskeprotsent väljakult on väga sarnane 47,3 vs 47,0.
-------------